Cate Blanchett

Catherine Élise Blanchett, poznatija kao Cate Blanchett, australijska je glumica.

Međunarodnu slavu stekla je 1998. filmom Elizabeth u režiji Shekhara Kapura, u kojem je glumila  Elizabetu I. Poznata je i po ulogama vilinske kraljice Galadriel u trilogiji Gospodar prstenova i Katharine Hepburn u  Avijatičaru, za koju je osvojila Oscar za najbolju sporednu glumicu.

 Rani život i obrazovanje 
Blanchett je rođena u Ivanhoeu, predgrađu Melbournea, kao kći June, australijske agentice nekretninama i učiteljice, i Roberta Blanchetta, američkog pomorskog oficira rodom iz Teksasa koji je Blanchettinu majku upoznao dok je bio stacioniran u Melbourneu i koji je kasnije radio u oglašavanju. Kad je Blanchett imala 10 godina, izgubila je oca kojeg je pogodio srčani udar. Samu sebe tokom djetinjstva je opisala kao "djelomično ekstrovertiranu, djelimično nepoželjnu". Ima starijeg brata, Boba, koji je kompjuterski inžinjer, i mlađu sestru, Genevieve, koja je pozorišna dizajnerica.

Blanchett je osnovnu školu završila u Melbourneu, a visoko obrazovanje na metodističkom koledžu, gdje se počela zanimati za glumu. Studirala je ekonomiju i likovne umjetnosti na Univerzitetu u Melbourneu, prije nego što je napustila Australiju i otišla na putovanje. Kad je imala 18 godina, Blanchett je otišla na odmor u Egipat. Kolega u jeftinom hotelu u Kairu ju je upitao želi li biti statist u filmu, a sljedeći dan se našla u sceni gomile koja navija za američkog boksača koji gubi od Egipćanina. Napustila je set. Blanchett se vratila u Australiju te se kasnije preselila u Sydney kako bi studirala na Državnom institutu dramskih umjetnosti, diplomiravši 1992. Karijeru je započela u pozorištu.

Njena prva veća uloga bila je 1993. godine u Oleannii Davida Mameta, s  Geoffreyjem Rushom. Godine 1994. i 1995. pojavila se u ulozi Ofelije u hvaljenoj B-produkciji Hamleta u režiji Neila Armfielda, s Rushom i Richardom Roxburghom. Nastupila je i u mini seriji Heartland s Erniejem Dingom, mini seriji Bodertown i u epizodi Police Rescue nazvanoj "The Loaded Boy". Filmski debi ostvarila je 1994. ulogom u TV filmu Police Rescue kao učiteljica koju za taoca uzimaju naoružani banditi.

 Karijera 
Blanchett je međunarodni filmski debi ostvarila kao australijska medicinska sestra koju su zarobili Japanci u produkciji Ceste za raj u režiji Brucea Beresforda, s Glenn Close i Frances McDormand. Njena prva veća uloga bila je ona Elizabete I u filmu Elizabeth iz 1998. godine, koja joj je donijela nominaciju za Oscara za najbolju glumicu. Izgubila je od Gwyneth Paltrow za ulogu u Zaljubljenom Shakespearu, ali je zato osvojila BAFTA-u i Zlatni globus za najbolju glumicu u drami.

Sljedeće godine nominirana je za još jednu BAFTA-u za sporednu ulogu u Talentiranom g. Ripleyu. Godine 2004. igrala je trudnu novinarku u filmu Wesa Andersona Panika pod morem. Naredne godine osvojila je Oscar za najbolju sporednu glumicu za portret Katharine Hepburn u filmu Martina Scorsesea Avijatičar. Time je postala prva osoba koja je osvojila Oscara za ulogu glumca/glumice koji je prije osvojio/-la Oscara. Već afirmirana glumica, dobila je gomilu novih ljubitelja pojavivši se u trilogiji Gospodar prstenova Petera Jacksona. Glumila je vilenjačku kraljicu Galadriel u sva tri filma, koji drže rekord kao najuspješnija filmska trilogija svih vremena.

Godine 2006. nastupila je u Babelu sa Bradom Pittom i Bilješkama o skandalu glumeći Shebu Hart, sa Judi Dench. Slučajno, Dench je osvojila Oscar za najbolju sporednu glumicu za ulogu Elizabete I iste godine kad Blanchett nije dobila za istu historijsku figuru, doduše u drugoj kategoriji. Blanchett za ulogu u filmu treći put nominirana za Oscar (Dench je također bila nominirana). Godine 2007. osvojila je nagradu za najbolju glavnu glumicu na Venecijanskom filmskom festivalu za portret jedne od šest inkarnacija Boba Dylana u filmu Todda Haynesa Nema me. Osim toga, reprizirala je svoju ulogu Elizabete I u nastavku nazvanom Elizabeta: Zlatno doba.

Časopis Time proglasio ju je jednom od 100 najutjecajnijih osoba 2007, a bila je i najuspješnija glumica, prema Forbesu.

 Privatni život 
Njen muž je dramaturg i scenarist Andrew Upton, koga je upoznala 1996. dok je nastupala u produkciji Čehovljeva Galeba. Međutim, to ipak nije bila ljubav na prvi pogled. "On je mislio da se držim po strani, a ja da je on arogantan", rekla je kasnije Blanchett. "To samo pokazuje kako možeš pogriješiti, ali kad sam ga poljubila, to je bilo to." Par se vjenčao 29. decembra 1997. Njihovo prvo dijete, sin Dashiell John, rođen je 3. decembra 2001; drugi sin, Roman Robert, rođen je 23. aprila 2004.

 Filmografija i nagrade 
Godina  Film  Uloga  Bilješke i nagrade1996.Parklands  Rosie  1997.  Oscar i Lucinda   Lucinda Leplastrier    Nominirana za najbolju glavnu glumicu Australijskog filmskog institutaHvala Bogu što je upoznao Lizzie   Lizzie  Osvojila nagradu za najbolju sporednu glumicu Australijskog filmskog institutaCesta za raj   Susan Macarthy 1998.  Elizabeta   Elizabeta I   Nominirana za Oscar za najbolju glavnu glumicuOsvojila Zlatni globus za najbolju glumicu u dramiOsvojila BAFTA nagradu za najbolju glavnu glumicuNominirana za nagradu za najbolju glavnu glumicu Udruženja filmskih glumaca Osvojila Nagradu Udruženja televizijskih, radijskih i internetskih kritičara za najbolju glumicu1999.  Bangers  Julie-Anne  Talentirani g. Ripley  Meredith Logue  Nominirana za BAFTA-u nagradu za najbolju sporednu glumicuKontrolori leta  Connie Falzone Idealan muž  Lady Gertrude Chiltern  2000.  Dar  Annabelle "Annie" Wilson Čovjek koji je plakao  Lola  2001.  Vijesti iz dubine  Petal Quoyle Charlotte Gray  Charlotte Gray Gospodar prstenova: Prstenova družina  Galadriel Nominirana za nagradu Udruženja filmskih glumaca za najbolju izvedbu glumačke postaveBanditi  Kate Wheeler  Nominirana za Zlatni globus za najbolju glumicu u komediji ili mjuzikluNominirana za nagradu Udruženja filmskih glumaca za najbolju sporednu glumicu 2002.  Gospodar prstenova: Dvije kule  Galadriel Nominirana za nagradu Udruženja filmskih glumaca za najbolju izvedbu glumačke postaveRaj na Zemlji  Philippa  2003.  Gospodar prstenova: Povratak kralja  Galadriel  Osvojila nagradu Udruženja filmskih glumaca za najbolju izvedbu glumačke postaveOsvojila nagradu Udruženja televizijskih, radijskih i internetskih kritičara za najbolji glumački ansamblNestale  Magdalena 'Maggie' Gilkeson   Kava i cigarete   Ona sama i Shelly  Veronica Guerin  Veronica Guerin  Nominirana za Zlatni globus za najbolju glumicu u drami 2004.  Panika pod morem  Jane Winslett-Richardson  Nominirana za nagradu Udruženja televizijskih, radijskih i internetskih kritičara za najbolji glumački ansambl Avijatičar  Katharine Hepburn  Osvojila Oscar za najbolju sporednu glumicuOsvojila BAFTA nagradu za najbolju sporednu glumicuOsvojila nagradu Udruženja filmskih glumaca za najbolju sporednu glumicuNominirana za nagradu Udruženja televizijskih, radijskih i internetskih kritičara za najbolju sporednu glumicuNominirana za Zlatni globus za najbolju sporednu glumicu2005.  Mala riba   Tracy Heart  Osvojila nagradu Australijskog filmskog instituta za najbolju glavnu glumicu 2006.  Babel Susan JonesOsvojila nagradu Gotham za najbolji glumački ansambl Nominirana za nagradu Udruženja filmskih glumaca za najbolju izvedbu filmskog ansambla  Nominirana za nagradu Udruženja televizijskih, radijskih i internetskih kritičara za najbolji glumački ansambl Dobri Nijemac || Lena Brandt ||
|-
| Bilješke o skandalu || Sheba Hart || Nominirana za nagradu Udruženja televizijskih, radijskih i internetskih kritičara za najbolju sporednu glumicuNominirana za Zlatni globus za najbolju sporednu glumicuNominirana za nagradu Udruženja filmskih glumaca za najbolju sporednu glumicuNominirana za Oscar za najbolju sporednu glumicu

|-
|rowspan="3" valign="center" |2007. || Hot Fuzz Janine  nepotpisani cameo nastup  Elizabeta: Zlatno doba  Elizabeta I  Nominirana za nagradu Udruženja filmskih glumaca za najbolju glumicu Nominirana za Zlatni globus za najbolju glumicu u dramiNominirana za nagradu Udruženja televizijskih, radijskih i internetskih kritičara za najbolju glavnu glumicu Nema me || Jude Quinn (Bob Dylan) || Osvojila Volpi Cup za najbolju glumicu Nominirana za nagradu Udruženja televizijskih, radijskih i internetskih kritičara za najbolju sporednu glumicuOsvojila Zlatni globus za najbolju sporednu glumicuNominirana za nagradu Udruženja filmskih glumaca za najbolju sporednu glumicu
|-
|rowspan="2" valign="center" |2008. || Indiana Jones i kraljevstvo kristalne lobanje || Irina Spalko || Nominirana - Ruska nacionalna filmska nagrada 2009 - Najbolja strana glumica  Nominirana - Nacionalna filmska nagrada, UK 2008 - Najbolja glumica
|-
| Neobična priča o Benjaminu Buttonu''  Daisy Fuller  

 Reference 

 Vanjski linkovi 


 CateBlanchett.net
 Cate Blanchett - Australian Film Commission
 Fotografija Cate Blanchett u kostimu i članak o montrealskom snimanju filma Nema me  

Kategorija:Australske glumice
Kategorija:Rođeni 1969.
Kategorija:Biografije, Melbourne
Kategorija:Živi ljudi